ΠΡΟΣΚΛΗΣΗ ΓΙΑ ΕΠΙΛΟΓΗ ΕΞΕΡΧΟΜΕΝΩΝ ΦΟΙΤΗΤΩΝ/ΦΟΙΤΗΤΡΙΩΝ
ΓΙΑ ΣΠΟΥΔΕΣ ΜΕΣΩ ΤΩΝ ΔΙΜΕΡΩΝ ΣΥΜΦΩΝΙΩΝ ERASMUS+
ΓΙΑ ΤΟ ΑΚΑΔΗΜΑΪΚΟ ΕΤΟΣ 2026-2027
 
Καλούνται οι φοιτητές/φοιτήτριες και υποψήφιοι διδάκτορες/διδακτόρισσες του Τμήματος Μουσικών Σπουδών της Φιλοσοφικής Σχολής του Εθνικού και Καποδιστριακού Πανεπιστημίου Αθηνών, που επιθυμούν να λάβουν μέρος στο Πρόγραμμα ERASMUS+ για το ακαδημαϊκό έτος 2026-2027 (χειμερινό ή εαρινό εξάμηνο),
Να υποβάλουν την αίτηση συμμετοχής και τα σχετικά δικαιολογητικά που αναφέρονται παρακάτω στη σελίδα eprotocol.uoa.gr έως και την Τρίτη 17 Μαρτίου 2026.  

Α΄. Προϋποθέσεις συμμετοχής προπτυχιακών φοιτητών στο πρόγραμμα ERASMUS+
Οι ενδιαφερόμενοι φοιτητές/-τριες:
α) πρέπει να είναι εγγεγραμμένοι τουλάχιστον στο δεύτερο έτος σπουδών  τη στιγμή που υποβάλλουν την αίτηση.
β) Οι φοιτητές/-τριες που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits) για όσους θα φοιτήσουν για ένα εξάμηνο ή σε 60 Πιστωτικές μονάδες για όσους θα φοιτήσουν για δύο εξάμηνα, ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.
γ) Οι φοιτητές/-τριες πρέπει να έχουν επίπεδο γλωσσομάθειας τουλάχιστον Β2 για τη γλώσσα διδασκαλίας των προσφερόμενων μαθημάτων του Πανεπιστημίου υποδοχής για τους εισερχόμενους φοιτητές/-τριες Erasmus. Η πιστοποίηση του επιπέδου γλωσσομάθειας γίνεται αποκλειστικά με την προσκόμιση του αντίστοιχου διπλώματος κατά την υποβολή της αίτησης συμμετοχής. Φοιτητές/-τριες που δεν έχουν το αντίστοιχο δίπλωμα γλωσσομάθειας όταν υποβάλουν αίτηση συμμετοχής στο Τμήμα τους δεν είναι επιλέξιμοι. Τα διπλώματα που γίνονται δεκτά είναι αυτά τα οποία αναγνωρίζει το ΑΣΕΠ (βλ. ΑΠΟΔΕΙΞΗ ΓΛΩΣΣΟΜΑΘΕΙΑΣ).
Για τους φοιτητές/φοιτήτριες που επιλέγουν πανεπιστήμιο σε χώρες όπως η Γαλλία, Γερμανία, Αυστρία, Ιταλία και Ισπανία, παρόλο που στον «Πίνακα Συνεργαζόμενων Πανεπιστημίων Erasmus+ 2026-2027», μπορεί να αναφέρεται και η αγγλική γλώσσα ως χώρα διδασκαλίας, συνιστάται να διαθέτουν γνώση και της επίσημης γλώσσας της χώρας σε επιθυμητό επίπεδο. Η γνώση της τοπικής γλώσσας βοηθά σημαντικά στην αποφυγή προβλημάτων κατά την επιλογή μαθημάτων στο πανεπιστήμιο υποδοχής.
δ) Κάθε φοιτητής μπορεί να μετακινηθεί για συνολική διάρκεια φυσικής παρουσίας έως 12 μήνες σε κάθε κύκλο σπουδών (προπτυχιακό, μεταπτυχιακό, διδακτορικό), ανεξάρτητα του αριθμού και του είδους των κινητικοτήτων (σπουδές μακροχρόνια ή βραχυχρόνια κινητικότητα ή πρακτική άσκηση).
ε) Όλες οι μετακινήσεις θα πρέπει να έχουν ολοκληρωθεί έως τις 31/7/2027, σύμφωνα με τα έως τώρα δεδομένα. Τυχόν διάστημα μετά από αυτή την ημερομηνία δεν θα επιχορηγείται.
Σημαντικές αλλαγές που ισχύουν από την τρέχουσα προκήρυξη (2026-2027)
· Οι φοιτητές/τριες για πρώτη φορά λαμβάνουν επιχορήγηση και για τα έξοδα ταξιδίου.
· Αυξάνεται η μηνιαία επιχορήγηση για κάποιες χώρες, λόγω αλλαγής της κατηγοριοποίησής τους, βάσει του κόστους διαβίωσης.
· [bookmark: _ftnref1][bookmark: _ftnref2]Στις χώρες που συμμετέχουν συμπεριλαμβάνονται το Ηνωμένο Βασίλειο[1] και η Ελβετία[2].
Επιχορήγηση Erasmus+ 
Για τη μηνιαία επιχορήγηση για κάλυψη ατομικών δαπανών, την επιχορήγηση για κάλυψη δαπανών ταξιδίου καθώς και για την επιπλέον χρηματοδότηση/μήνα για φοιτητές/τριες με λιγότερες ευκαιρίες με βάση οικονομικά και κοινωνικά κριτήρια, οι πληροφορίες είναι αναρτημένες στην ιστοσελίδα του ΤΕΔΣ:
https://www.interel.uoa.gr/erasmus/sm/epichorigisi26_27 
Για την επιχορήγηση στήριξης για την ένταξη συμμετεχόντων με αναπηρία ή σοβαρό πρόβλημα υγείας, με βάση πραγματικές δαπάνες, οι πληροφορίες είναι αναρτημένες στην ιστοσελίδα του ΤΕΔΣ : https://www.interel.uoa.gr/erasmus/prosthetiepixorigisi 

Β΄. Κριτήρια επιλογής 
Για την μοριοδότηση των φοιτητών/τριών λαμβάνονται υπόψη τα παρακάτω κριτήρια:
Προπτυχιακοί φοιτητές/τριες
· Μέσος όρος βαθμολογίας με βάση την αναλυτική βαθμολογία του φοιτητή/τριας μετά την τελευταία εξεταστική περίοδο έως τη στιγμή που κάνει αίτηση για μετακίνηση Erasmus+.
· Επίπεδο γνώσης της γλώσσας διδασκαλίαςστο Πανεπιστήμιο υποδοχής (Β2 ή ανώτερο)
· Γνώση της επίσημης γλώσσας της χώρας υποδοχής θα μοριοδοτείται επιπλέον
Μεταπτυχιακοί φοιτητές/φοιτήτριες
· Βαθμός Πτυχίου
· Μέσος όρος βαθμολογίας με βάση την αναλυτική βαθμολογία του φοιτητή μετά την τελευταία εξεταστική περίοδο.
· Επίπεδο γνώσης της γλώσσας διδασκαλίας στο Πανεπιστήμιο υποδοχής (Β2 ή ανώτερο)

Υποψήφιοι διδάκτορες/διδακτόρισσες
Για την μοριοδότηση των υποψηφίων διδακτόρων/διδακτορισσών λαμβάνονται υπόψη τα παρακάτω κριτήρια:
· Βαθμός Πτυχίου
· Βαθμός Μεταπτυχιακού Διπλώματος Ειδίκευσης
· Επίπεδο γνώσης της γλώσσας διδασκαλίας στο Πανεπιστήμιο υποδοχής (Β2 ή ανώτερο)
Για την επιλογή υποψηφίων διδακτόρων είναι απαραίτητη η αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών του.
 
Γ΄ Δικαιολογητικά
Οι ενδιαφερόμενοι/ες φοιτητές/τριες υποβάλλουν ηλεκτρονική αίτηση (16.Αίτηση συμμετοχής στο ERASMUS+) μέσω eprotocol.uoa.gr . Επισυναπτόμενα αρχεία:
1. Βιογραφικό σημείωμα 
2. Αντίγραφο αναλυτικής βαθμολογίας με γενικό μέσο όρο. Χορηγείται κατόπιν έγκαιρης αίτησης μέσω eprotocol.uoa.gr (01.Γενική αίτηση προς Γραμματεία Τμήματος)
3. Αντίγραφα πιστοποιητικών γλωσσομάθειας
Τα αποτελέσματα επιλογής θα ανακοινωθούν στην Ιστοσελίδα του Τμήματος.                                                                
· Πρόσκληση ΤΕΔΣ για επιλογή φοιτητών ERASMUS+ Σπουδές 2026-27 
· Πίνακας συνεργαζόμενων πανεπιστημίων ERASMUS+ 2026-27

ΑΠΟ ΤΟ ΤΜΗΜΑ ΜΟΥΣΙΚΩΝ ΣΠΟΥΔΩΝ

  
[1] Οι κινητικότητες προς Ηνωμένο Βασίλειο θα χρηματοδοτηθούν από το κονδύλι ΚΑ131 Διεθνής διάσταση.
[2] Οι κινητικότητες προς πανεπιστήμια της Ελβετίας που συμπεριλαμβάνονται στον «Πίνακα συνεργαζόμενων πανεπιστημίων Erasmus+ 2025-2026», θα χρηματοδοτηθούν επίσης από το κονδύλι ΚΑ131 Διεθνής διάσταση. Αναφορικά με τα υπόλοιπα πανεπιστήμια της Ελβετίας που δεν αναφέρονται στον Πίνακα,  με τα οποία υπάρχουν σε ισχύ διμερείς συμφωνίες στο πλαίσιο του προγράμματος SwissEuropeanMobilityprogramme (SEMP), θα αναρτηθεί Πρόσκληση για επιλογή φοιτητών/τριών για συμμετοχή στο SwissEuropeanProgramme και οι φοιτητές/τριες που θα επιλεγούν θα  χρηματοδοτηθούν από την ίδια την Ελβετία. 

